
Je li dozvoljeno klanjati ***[namaz](https://pitajucene.com/search/Namaz/questions/ "Pretraži pitanja o namazu")*** u prisustvu hrane i pića ako smo gladni ili žedni?


* 
* 
* 
* 
* 
* 
* 

 
Je li dozvoljeno klanjati gladan ili žedan?

Aiša, radijallahu anha, govorila je: “Čula sam Poslanika, sallallahu alejhi ve sellem, da kaže: Nema namaza kada je postavljeno jelo ni kada se čovjek opire fiziološkoj potrebi. “147


**Prvo**, pokuđeno je klanjati ako postoji nešto što čovjeku umanjuje skrušenost: postavljeno jelo – ako je čovjek gladan; postavljeno ***[piće](https://pitajucene.com/search/pi%C4%87e/questions/ "Pretraži pitanja o piću")*** – ako je čovjek žedan – i potreba za fiziološkom potrebom. Ibn Hibban zapisao je: “Čovjek ne bi trebao stupiti u ***[namaz](https://pitajucene.com/search/Namaz/questions/ "Pretraži pitanja o namazu")*** ako osjeća da treba izvršiti fiziološku potrebu. Uzrok te zabrane jeste mogućnost da će ga potreba sputati i da u namaz neće stupiti onako kako bi trebao. A dokaz za to jeste ***[hadis](https://pitajucene.com/search/Hadis/questions/ "Pretraži pitanja o hadisima")***: ‘ … ni kada se čovjek opire fiziološkoj potrebi. ” Naime, Resulullah, sallallahu alejhi ve sellem, nije rekao: ‘ … ni kada osjeća da bi možda trebao obaviti fiziološku potrebu.’ Ovim je riječima Resulullah, sallallahu alejhi ve sellem, mislio na opiranje ili velikoj ili maloj fiziološkoj potrebi, odnosno opiranje objema.”153


**Drugo**, obavljanje namaza u ovakvom stanju sve je manji ***[mekruh](https://pitajucene.com/search/mekruh/questions/ "Pretraži pitanja o mekruhu")*** što je manje vremena za namaz. Drugim riječima, ko strahuje da će namasko vrijeme isteći klanjat će namaz u njegovom pravom vremenu makar bio gladan, a jelo postavljeno, odnosno makar bio žedan, a piće postavljeno, odnosno opirao se fiziološkoj potrebi.


S tim u vezi, imam El-Begavi rekao je: “Imam Ahmed i Ishak b. Rahavejh rekli su: ‘Čovjek neće stupiti u namaz ako osjeti potrebu za malom ili velikom fiziološkom potrebom, ali ako u toku namaza osjeti potrebu za tim, namaz neće prekinuti, osim ako mu to uveliko umanjuje koncentraciju.’ Sve to se odnosi na situaciju kada namasko vrijeme nije na isteku, a ako je na isteku, i čovjek strahuje da će isteći ako jede, odnosno obavi potrebu, tada neće jesti, odnosno neće obaviti potrebu, već će se usredsrediti isključivo na namaz.”154




---


Pročitajte detaljan odgovor ovdje:


<https://pitajucene.com/pitanje/je-li-dozvoljeno-klanjati-ako-imamo-nagon-za-fiziolosku-potrebu/>




---


147 Muslim (560).


153 Muhammed b. Hibban et-Temimi, Es-Sahih, 5/420.


154 El-Husejn b. Mesud el-Begavi, ftrhlls-stlnna, 3/360.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


